b'\n_START_ARTICLE_\nJurij II. Terter\n_START_SECTION_\nZgodovina\n_START_PARAGRAPH_\nJurij II.  Terter   je bil sin carja Teodorja Svetoslava in Eufrozine. Ime je dobil po svojem starem o\xc4\x8detu Juriju I.  Leta 1321 je morda postal o\xc4\x8detov sovladar. Po o\xc4\x8detovi smrti leta 1322 se je aktivno vklju\xc4\x8dil v dr\xc5\xbeavljansko vojno v Bizantinskem cesarstvu, v katerem sta se za oblast borila Andronik II. Paleolog in njegov vnuk Andronik III. Paleolog. Jurij II. je izkoristil stanje v Bizantinskem cesarstvu in napadel bizantinsko Trakijo, kjer je naletel na \xc5\xa1ibek odpor. Leta 1322 je osvojil glavno mesto Filipopolis (Plovdiv) in nekaj njegove okolice. V mestu je pustil voja\xc5\xa1ko posadko pod poveljstvom  generala Ivana Rusina. Dvor je Jurija II. \xc4\x8dastil kot  "posestnika bolgarskega in gr\xc5\xa1kega \xc5\xbeezla".  V drugem vojnem pohodu v letu 1323 je osvojil ve\xc4\x8d trdnjav okoli Odrina, po porazu z Andronikom III. pa se je morala njegova vojska umakniti. Ko je bizantinski cesar izvedel za Jurijevo domnevno naravno smrt leta 1323, se je za\xc4\x8del pripravljati za napad na Bolgarijo.\n_START_SECTION_\nZapu\xc5\xa1\xc4\x8dina\n_START_PARAGRAPH_\nJurij II. Terter je umrl mlad in ni imel znanih otrok. Nasledil ga je daljni sorodnik Mihael III. \xc5\xa0i\xc5\xa1man Asen.'